רותם אבוהב

רותם אַבּוּהַב (נולדה ב-18 באוגוסט 1976) היא שחקנית, קומיקאית, סטנדאפיסטית ומנחת טלוויזיה ישראלית. זוכת פרס אופיר לשחקנית המשנה הטובה ביותר, על תפקידה בסרטו של שמי זרחין, "אביבה אהובתי". נולדה כרותם איטח ברחובות. היא גדלה בתל אביב בשם רותם איטח-אשבל (בעקבות נישואיה השניים של אמה), ויש לה חמישה אחים למחצה. את לימודי התיכון עשתה אבוהב בתיכון א' לאמנויות תל אביב. את שירותה הצבאי עשתה בלהקת חיל האוויר. בשנים 1984–1986 השתתפה בתוכניות "זהו זה!" ששודרה בערוץ הראשון השתתפה בפינה "חוכמה גדולה" לצד דורון צפריר. בשנת 1985 השתתפה בתוכנית "רחוב סומסום" ששודרה בטלוויזיה החינוכית. בשנת 1986 היא כיכבה בפרסומות לערוץ המידע "טלטקסט". באותה השנה היא השתתפה בפסטיבל בצבעים טבעיים בתפקיד עצמה. כמו כן באותה השנה גם התארחה בתוכנית הראיונות של מני פאר שנקראת "ממני". בשנת 1987 התארחה עם אימה בתוכנית ״שמיניות באוויר״ שהנחה דליק ווליניץ ושודרה בערוץ הראשון. ב-1998 שיחקה בסרטה של עירית לינור "חתולות הרעם" בתפקיד אושרית משולם. באותה השנה גם דיבבה בסרט "הצל של החיוך שלך" את ממי. ב-1999 שיחקה בסרט של דרור שאול "מבצע סבתא" בתפקיד שירלי. באותה השנה גם התארחה בעונה השנייה של הסדרה ״20 פלוס״ ששודרה בטלוויזיה החינוכית גילמה את מיכל מרקוביץ'. כמו כן באותה השנה גם הופיעה בסדרה הקומית של ערוץ 2 ״פאזל״ בתור גילת. בשנים 1999–2000 השתתפה במשך שתי עונות בתוכנית המערכונים "דומינו" בטלוויזיה החינוכית, יחד עם קבוצת קומיקאים אלמוניים דאז, שביניהם אסי כהן, גורי אלפי, אדיר מילר ורועי בר-נתן. בשנים 1999–2002 שיחקה בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילמה את דנה. בשנת 2001 הופיעה בסרט טלוויזיה "חוצלארץ" בתפקיד שרי. באותה השנה הנחתה את התוכנית "וואי בלילה" ששודרה בחברת הכבלים של "יס". בשנת 2002 השתתפה בתוכניות המערכונים "שידורי המהפכה" ששודרה בערוץ 2 גילמה דמויות שונות. באותה השנה הנחתה את התוכנית את "הכי טעים שיש" ששודרה בערוץ 2 . בשנים 2002–2003 השתתפה במשך שתי עונות בתוכנית האירוח ההומוריסטית של אדיר מילר, "ערב אדיר", ששודרה בערוץ 2. בשנת 2003 השתתפה בסרט "הכוכבים של שלומי" שיחקה את זיוה בר דיין. באותה השנה שיחקה בסרט "סימה וקנין מכשפה" בתפקיד מזל וסרמן. באותה השנה גם הופיעה בתוכנית הבידור והמערכונים ״המופע המרכזי״ ששודר בערוץ 2. כמו כן באותה השנה השתתפה במופעה ״לא נפסיק לצחוק״ ששודר בערוץ 2 גילמה את אשתו של משה. כמו כן באותה השנה השתתפה בהצגות "בודדה באפלה" ו"אמא קוראז'". בשנים 2003-2010 השתתפה בתוכנית "מעורב ירושלמי" ששודרה בערוץ 10 שיחקה את אריאלה שדה. בשנת 2004 שיחקה בסרטו של אבי נשר, "סוף העולם שמאלה" בתפקיד ג'וזי שושן. באותה השנה הנחתה את התוכנית "בדרך אל החופש" ששודרה בערוץ "תכלת״. בשנת 2005 כיכבה בסדרת הדרמה קומית "טלנובלה בע"מ" ששודרה ב-"HOT3" גילמה את שרית חבייה. באותה השנה השתתפה ב"פסטיגל גיבורי-על" לצד רועי בר-נתן בתפקיד ההורסת. באותה השנה השתתפה בפרסומת של "מירס". בשנת 2006 שיחקה בסרט "אביבה אהובתי", עליו זכתה בפרס אופיר לשחקנית המשנה הטובה ביותר, שיחקה את אניטה לוי. באותה השנה הנחתה מספר תוכניות הנחתה את התוכנית "קטן עליי" בערוץ ניקלודאון, ואת "שכל העולם יישמע" ששודרה בערוץ 2 בנוסף, לאחר שהגישה פינה קומית משותפת עם ענת מגן-שבו בתוכנית "יאיר לפיד" ששודרה בערוץ 2, השתיים העלו מופע משותף. בשנת 2007 השתתפה בתוכנית הסאטירה "חדשות מפתיעות" ששודרה בערוץ 2 . בשנת 2008 השתתפה במשך שתי עונות בתוכנית הסאטירה "שבוע סוף" ששודרה בערוץ 2 גילמה דמויות שונות. באותה שנה השתתפה גם בתוכנית המציאות של Yes "פעם בחיים". בשנים 2011–2024 גילמה את דמותה של שני רוזן בסדרה הקומית "סברי מרנן", ששודרה בערוץ 2 ולאחר סגירתו, ב"קשת 12". בשנת 2012 שיחקה בתפקיד מרגלית כהן בסרטו של שמי זרחין "העולם מצחיק". בשנת 2013 יצאה במופע סטנד-אפ ראשון משלה. בשנים 2014–2019 שיחקה בסדרת המתח של HOT "בתולות", בתפקיד קרנית. בשנת 2015 הצטרפה לתוכנית הסאטירה של ליאור שליין, "גב האומה", ששודרה בערוץ 10, כחברת פאנל. באותה השנה גם השתתפה בפרסומת של לפמ - לשכת הפרסום הממשלתית בתפקיד יפה הפיה הורסת החלומות. בשנים 2015–2019 השתתפה בסדרה הקומית "לה פמיליה" ששודרה בערוץ עשר ובהמשך בערוץ 13 גילמה את דמותה של חגית גרנות. בשנת 2016 הייתה פרזנטורית בפרסומות של "תפוזינה". באותו השנה שיחקה גם בסרט "עמק", בתפקיד שרה. בשנת 2017 עלה סרטו של ניר ברגמן "להציל את נטע", בתפקיד דליה. בשנת 2018 הנחתה את טקס יום העצמאות בבית הנשיא יחד עם השחקן והמנחה אביב אלוש. באותה שנה, שיחקה גם בסרטו של עמוס גיתאי "רכבת קלה". בשנת 2020 יזמה והופיעה ב"מופע מרפסות" במתחם של חמישה בניינים רבי קומות בפתח תקווה ובדן פנורמה תל אביב מול קהל של חולי קורונה - אשר שודר בערוץ קשת 12. בנוסף, צילמה הופעות בדרייב אין של מד"א בתל השומר ובראש השנה וברודוס, בפני ישראלים שיצאו לנופש במקום. בנוסף, הצטלמה לסדרה "אזהרת מסע", בשיתוף HOT ונטפליקס בתפקיד דנה שור. בשנת 2021 שיחקה בסרטו של ליאור אשכנזי "זרים מושלמים" בתפקיד רויטל. כמו כן באותה השנה הנחתה מופע מחווה לשחקן יהורם גאון. בשנת 2022 שיחקה בסרט "משפט" בתפקיד ענת. בשנת 2024 שיחקה בסרט "מזל חתולה" בתפקיד ריקה. אבוהב מתגוררת בתל אביב. היא נשואה לשי אבוהב ולהם שלושה בנים. בנה הבכור הוא הכדורגלן עומר אבוהב, המשחק במועדון "בני סכנין" בליגת העל בכדורגל. מדיה וקבצים בנושא רותם אבוהב בוויקישיתוף אתר האינטרנט הרשמי של רותם אבוהב רותם אבוהב, ברשת החברתית פייסבוק רותם אבוהב, ברשת החברתית אינסטגרם רותם אבוהב, במיזם "אישים" לתיעוד היצירה הישראלית רותם אבוהב, במסד הנתונים הקולנועיים IMDb (באנגלית) רותם אבוהב, דף שער בספרייה הלאומית רותם אבוהב, באתר ארכיון הסרטים הישראלי בסינמטק ירושלים רותם אבוהב בתוכנית "דומינו", באתר הטלוויזיה החינוכית הישראלית עמוס לבב, הכל, רק לא פרסומת לתחתונים, מעריב, 22 באוגוסט 1986 מלי זיידמן, רותם אבוהב: "לא אכלתי פחמימות מלא זמן", באתר ynet, 21 בינואר 2015 קרן נתנזון ויץ, אורית מרלין-רוזנצוויג, רותם אבוהב: "פעם בשבוע אני יורה הכל על הקהל במקום לריב בבית", באתר Xnet‏, 18 באוקטובר 2015 גבי בר־חיים, "החלום שלי ליום הולדת זה סל כביסה ריק!", באתר ynet, 21 ביוני 2016 איתי סגל, "אני לא יודעת אם מישהו מבין מה זה להיות אישה אחת בבית של בנים", באתר "ידיעות אחרונות", 3 באפריל 2018 הדס בשן, ‏"אני אומרת, תלכי עם הדייסון כל היום אם בא לך. יש צורות לפמיניזם", באתר ‏מאקו‏, 28 במרץ 2019 גאולה אבן-סער - ב"שיחה אישית" (פרק 20): רותם אבוהב, באתר כאן 11, 8 בספטמבר 2019 אפרת וכטל, ‏רותם אבוהב לא מפחדת מעממי, באתר ‏מאקו‏, 4 ביולי 2024 ראיון עם רותם אבואב בצעירותה, ארכיון כאן 11, יוטיוב. סמדר שיר, אני כאן לא רק בגלל אשתי, באתר "ידיעות אחרונות", 26 בדצמבר 2016 רוני שיינר, רותם אבוהב משתפת: "אין לי עם מי לחלוק דברים", באתר אייס, 23 במאי 2024